Nisu točne medijske spekulacije koje su se pojavile u Hrvatskoj s tezom da zadiranje u II. mirovinski stup nije mjera koja bi bila prihvatljiva Europskoj komisiji u proceduri smanjivanja prekomjernog deficita.

Visoki dužnosnik EK, koji je želio ostati anoniman, rekao je Večernjem listu u Bruxellesu da takva mjera može biti ocijenjena prihvatljivom ako Vlada dokaže Komisiji da to strukturno pomaže dugoročnom smanjenju deficita, odnosno ako se pokaže da takva mjera nije jednokratna, već daje dugoročne povoljne rezultate.

– To je naš generalni stav, ali u konkretnom slučaju Hrvatske treba pričekati da dobijemo hrvatske prijedloge s točnim mjerama i da naši stručnjaci pomno analiziraju te mjere. Analizu planiramo objaviti krajem svibnja ili početkom lipnja, tako da je još vrlo preuranjeno govoriti o tome – rekao je izvor iz EK upoznat s procedurom prekomjernog deficita za sve zemlje, pa i za Hrvatsku.

>>Linić: Porez će plaćati svi, pa i sportska društva i crkvene zajednice